পাঁচিল ঘেরা জমিতে ১৪জন সদ্যোজাতের দেহ উদ্ধার। এমন ঘটনাকে কেন্দ্র করে তীব্র চাঞ্চল্য ছড়িয়েছে হরিদেবপুরের রাজা রামমোহন রায় রোড লাগোয়া এলাকায়।  ঘটনাস্থলে বিশাল পুলিস বাহিনী। ১৪ সদ্যোজাতের দেহ SSKM-এ আনা হচ্ছে।
 নিজস্ব প্রতিবেদন: পাঁচিল ঘেরা জমিতে ১৪জন সদ্যোজাতের দেহ উদ্ধার। এমন ঘটনাকে কেন্দ্র করে তীব্র চাঞ্চল্য ছড়িয়েছে হরিদেবপুরের রাজা রামমোহন রায় রোড লাগোয়া এলাকায়।  ঘটনাস্থলে বিশাল পুলিস বাহিনী। ১৪ সদ্যোজাতের দেহ এমআর বাঙুর-এ আনা হয়েছে। আজ পুরসভার সাফাই কর্মীরা জঙ্গল সাফ করতে যান। সেখানে সদ্যোজাতদের দেহ দেখতে পেয়ে স্থানীয় কাউন্সিলরকে খবর দেন তাঁরা। কাউন্সিলর বিষয়টি মেয়র ও স্থানীয় বিধায়ককে জানান। খবর পেয়েই ঘটনাস্থলে চলে আসেন কলকাতা পুরসভার মেয়র। ঘটনাস্থলের নিকটবর্তী সব নার্সিংহোমে পুলিসি অভিযান চলছে। এর পিছনে কোনও চক্র কাজ করছে কিনা, খতিয়ে দেখছেন গোয়েন্দারা।